Document ID: 32003D2066

32003D2066
L 309/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ № 2066/2003/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 10 ноември 2003 година
относно продължаване прилагането на проучвания от въздуха и техники за дистанционно наблюдение в земеделската статистика за периода 2004-2007 г. и за изменение на Решение № 1445/2000/ЕО
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 285 от него,
като взеха предвид предложението на Комисията,
в съответствие с процедурата по член 251 от Договора (1),
като имат предвид, че:
(1)
Срокът на приложение на Решение № 1445/2000/ЕО на Европейския парламент и на Съвета от 22 май 2000 г. относно прилагането на проучвания от въздуха и техники за дистанционно наблюдение в земеделската статистика за периода от 1999 до 2003 година (2) изтича на 31 декември 2003 г.
(2)
Необходимостта от адекватна информация за използването на земеделска земя и за състоянието на културите е най-осезаема в контекста на новата Обща селскостопанска политика и предвид разширяването, особено за целите на анализ на взаимодействията между земеделие, екология и селски райони.
(3)
Докладът на Комисията до Европейския парламент и Съвета относно прилагането на тези мерки за периода 1999-2003 г. препоръчва срокът за прилагането им да бъде продължен с още четири години.
(4)
Процедурите за прилагане на мерките, посочени в Решение № 1445/2000/ЕО, следва да бъдат продължени и подобрени предвид придобития опит и постигнатите резултати.
(5)
Дейностите, свързани с дистанционно наблюдение, за които е необходимо допълнително проучване и развитие за периода 2004-2007 г., са включени в Шестата рамкова програма в областта на изследването и развитието (3).
(6)
Настоящото решение определя за целия период на прилагане на програмата финансовата рамка, която представлява за бюджетния орган по време на годишната бюджетна процедура основна информация по смисъла на точка 33 от Междуинституционалното споразумение между Европейския парламент, Съвета и Комисията от 6 май 1999 г. (4) относно бюджетната дисциплина и подобряването на бюджетната процедура с цел подпомагане на бюджетния орган в рамките на годишната бюджетна процедура,
РЕШИХА:
Член 1
Решение № 1445/2000/ЕО се изменя, както следва:
1.
Към член 1, параграф1 се добавя следният текст:
„Срокът за прилагането на тези мерки се удължава за период от 4 години, считано от 1 януари 2004 г.“
2.
Член 3 се заменя със следното:
„Член 3
Финансовата рамка за прилагането на тази програма за периода от 2004 до 2007 г. се определя на 7,85 милиона EUR.
Годишните средства подлежат на одобрение от бюджетния орган в рамките на финансовата перспектива.“
3.
В член 6 „31 юли 2003 г.“ се заменя с „31 юли 2007 г.“.
4.
В член 7 „31 декември 2003 г.“ се заменя с „31 декември 2007 г.“.
Член 2
Настоящото решение влиза в сила на двадесетия ден след публикуването му в Официален вестник на Европейския съюз.
Съставено в Брюксел 10 ноември 2003 година.

Labels: 12
4
15
6